Diari Oficial de la Generalitat Valenciana


Sumari del DOGV 3099, del 14-10-1997 (1997/10221)

Notificació d'expedients administratius de desnonament.
-------------------------------------------------------

### Dades del document

Número de DOGV
:   3099

Data del DOGV
:   14-10-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/10372


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

EDICTE [97/C10100]
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifiquem als interessats que en els expedients administratius de desnonament que s'indiquen, s'han dictat les propostes de resolució següents:
  
Vistos els expedients de desnonament administratiu incoats contra els adjudicataris següents:
  
- Expedient : V-DANU-25/97
  
- Dades de l'adjudicatari:
  
· Cognoms: Hernández Vidal
  
· Nom: José L.
  
- Dades de l'habitatge:
  
· Codi de l'habitatge: 03/0928/0043
  
· Adreça: c/ Guarderia 1, esc. 3, 3.r, C
  
· Localitat: Monòver (Alacant)
  
· Règim de cessió: arrendament
  
- Expedient : V-DANU-26/97
  
- Dades de l'adjudicatari:
  
· Cognoms: Íñiguez López
  
· Nom: Paulina
  
- Dades de l'habitatge:
  
· Codi de l'habitatge: 03/0928/0032
  
· Adreça: c/ Guarderia 1, esc. 3, 1.r, D.
  
· Localitat: Monòver (Alacant)
  
· Règim de cessió: arrendament
  
Vist que, segons consta en els expedients instruïts, els adjudicataris esmentats no destinen els habitatges a domicili habitual i permanent.
  
Vist que mitjançant els informes d'Inspecció d'Administració de Patrimoni de l'Institut Valencià d'Habitatge, SA, empresa gestora el patrimoni de promoció pública de la Generalitat Valenciana, i de les dades que hi ha en els expedients, es dedueix que les persones esmentades no destinen l'habitatge a domicili habitual i permanent i que aquest fet constitueix causa de desnonament administratiu, segons el que disposen l'article 138 del Decret 2.114/1968, de 24 de juliol, i l'article 30 del Reial Decret 2.960/1976, de 12 de novembre.
  
Atés que, com a conseqüència del que s'ha dit anteriorment, se'ls ha notificat el plec de càrrecs corresponent, en el qual es feia constar que els interessats incorrien en la causa de desnonament esmentada, per la qual cosa se'ls requeria, d'acord amb els articles 142 i 161 del Decret 2.114/1968, de 24 de juliol, perquè en el termini de 10 dies hàbils formularen les al·legacions i la proposta de proves que consideraren pertinents per al seu descàrrec.
  
Vist que els interessats no han presentat cap prova ni han formulat al·legacions que desvirtuen el que s'ha dit abans.
  
Atés que de les actuacions realitzades resulta suficientment acreditat que els interessats no destinen els habitatges a domicili habitual i permanent.
  
Atés que en la tramitació d'aquests expedients s'ha complit el procediment assenyalat en l'article 142 del Reglament d'Habitatges de Protecció Oficial, de 24 de juliol de 1968.
  
Atesos els fets i vistes les disposicions esmentades i les altres de general aplicació, es proposa al director general d'Arquitectura i Habitatge, si ho estima oportú, el següent:
  
Primer
  
Donar per resolts els contractes respecte dels habitatges de referència. Caldrà procedir, tot seguit, al llançament de totes les persones, mobles i estris que hi haja i es requereixen els interessats, per mitjà d'aquesta resolució, per a això.
  
Segon
  
En el cas que açò no es complisca, es procedirà forçosament al desallotjament d'aquests, amb l'autorització judicial d'entrada corresponent. El llançament, l'executarà l'Institut Valencià d'Habitatge que nomenarà la persona que haja de portar-lo a terme, la qual demanarà, si cal, l'ajuda dels agents de l'autoritat.
  
Tercer
  
La Direcció General d'Arquitectura i Habitatge es reserva la possibilitat d'utilitzar el règim sancionador i d'execució forçosa establit en el Reial Decret 3.148/1978 i la resta de normativa aplicable, fins i tot la via de constrenyiment sobre els seus béns.
  
A la vista d'aquesta proposta, se'ls concedeix el termini de 10 dies hàbils, comptadors des de la notificació, perquè puguen al·legar tot allò que consideren convenient per a la seua defensa.